पानी बचाने को शिक्षक संघ खेलेगा तिलक होली
बोकारो | बोकारोविकास मंच शिक्षक संघ प्रकोष्ठ ने जिले में गिरते जलस्तर पर चिंता जाहिर करते हुए तिलक होली खेलने का निर्णय लिया। संघ के अध्यक्ष समाजसेवी लालदेव गोप ने कहा कि जल ही जीवन है, इसलिए पानी का संरक्षण बहुत आवश्यक है। जलस्तर दिन दिन गिरता जा रहा है, इसलिए उन्होंने आम लोगों से भी तिलक होली खेलने की अपील की। संघ के उपाध्यक्ष मनोज कुमार ने कहा कि होली में पानी की बर्बादी होती है। आम जनता को जागरूक होना होगा कि जल रहेगा तो जीवन रहेगा। यह आम जनता के हित में है। यह निर्णय संघ के निक्की, सुनील, देबू, प्रोफेसर प्रमोद, नेहा शंकर, धनु, वासू, ज्ञानी आदि ने लिया है।
hin_Deva hin_Deva